मेगा ब्लॉक का टाइम पूरा होने में बाकी था 15 मिनट, तो कैसे रवाना कर दी ट्रेन अकबरनगर-सुलतानगंज के बीच ट्रैक मरम्मत हो रहा था. इसके लिए मेगाब्लॉक लिया गया था. कोई ट्रेन आगे न जा सके, इसके लिए सिग्नल लाल था. फिर भी ट्रेन सिग्नल को पार कर गयी. इसकी जांच तो चल रही है मगर, सवाल यह उठता है कि मेगा ब्लॉक की अवधी पूरी नहीं हुई थी. 15 मिनट शेष था. फिर भागलपुर से ट्रेन रवाना कैसे हो गयी? जबकि इसका अकबरनगर स्टेशन पर स्टॉपेज भी नहीं है. भागलपुर के बाद सीधे सुलतानगंज स्टॉपेज है. क्या यह मानकर ट्रेन रवाना किया गया कि अकबरनगर पहुंचने तक मेगा ब्लॉक की अवधि पूरी हो जायेगी. क्या रेलवे की ट्रेन उम्मीदों पर दौड़ती है? इन सवालों का जवाब खोजना है.